ಮಣ್ಣ್‍ಡ್ ಮಲ್ದಿ ಈ ಬಿಸಲೆನ್‍ ಕನತ್‍ದ್‍ ಬಿಜಿಕ್ರೆ ಪಾಡ್ದಿತ್ತಿ ತೂಂಟಾನ್‍ಡ್‍ ಒಂತೆ ಪೊತ್ತಾವೊಡು. ಚೌಲಿ ಅಯಿಬೊಕ್ಕ ಮನೊಲಿದ ಇರೆ ಇಜ್ಜಾಮಡ ಬಸಲೆದ ಇರೆ ಸರಿ ಪೂಜೊಡು. ಬೊಕ್ಕ ತೆಲಿ ಪಾಡ್ದ್‍ ದೀದ್‍ ಬೊಕ್ಕ ಸರಿ ದೆಕ್ಕ್‍ದ್‍ ದೊಂಬುಗು ಪಾಡ್ದ್‍ ನುಂಗಾದ್‍ ಬಳಕೆ ಮಲ್ಪೊಡು. ಬಿಸಲೆದ ಆಡಿ ಚಟ್ಟೆ ಇಜ್ಜಾಂದಿನೆಡ್ದ್‍ ದಿಕ್ಕೆಲ್‍ಡ್‍ ಇತ್ತಿ ಬಿಸಲೆನ್‍ ಜಾವಾದ್‍ ತೆರಿಯದ ಮಿತ್ತ್‍ ದೀವೊಡು. ಬಿಸಲೆಗ್‍ ಮಣ್ಣ್‍ಡ್‍ ಮಲ್ದಿನ ಬಾಯಿನೇ ದೀವೊಡು. ನೆಕ್ಕ್‍ ಬಾವಡಿ ಪಂಡ್ದ್‍ ಪನ್ಪೆರ್‍. ಕಜಿಪು ಕಾಲಿ ಅಯಿಬೊಕ್ಕ ದೆಕ್ಕದ್‍ ಕಬ್ಬೆ ಪಾಡ್ದ್‍ ನುಂಗಾವೊಡು.ದಿಕ್ಕೆಲ್‍ ಇಜ್ಜಾಂಡ ಗ್ಯಾಸ್‍ ಸ್ಟೌವ್‍, ಚಿಮಿಣಿ ಎಣ್ಣೆದ ಸ್ಟೌವುಟ್ಟ್‍ಲಾ ಮಲ್ಪೊಲಿ. ಆಲ್ಮಿನಿ, ಸ್ಟೀಲ್‍, ಪಿತ್ತಲೆದ ಬಾಜನೊಲೆಡ್‍ ಕಜಿಪು ಮಲ್ತ್ಂಡ ಉರೆದ್‍ ಒಟ್ಟೆ ಅಪುಂಡು, ಕಿಲೆಂಬಿ ಪತ್ತುಂಡು. ಆಂಡ ಮಣ್ಣ್‍ದ ಬಿಸಲೆಡ್‍ ವಾ ತೊಂದರೆಲಾ ಇಜ್ಜಿ. ಆರೋಗ್ಯೊಗು ಬಾರಿ ಎಡ್ಡೆ.